สวัสดีค่ะ 4-5 วันก่อนด้านในลำคอมีอาการแดงและมีคล้ายๆหนอง และตอนนี้หนูมีอาการต่อมน้ำเหลืองข้างลำคอโตแต่ไม่มีอาการเจ็บถ้าไม่ไปจับมัน แต่ตอนนี้มีความรู้สึกว่ามีที่ขาหนีบด้วย ทั้งสองข้าง แต่ไม่มีอาการเจ็บมากถ้าไม่วิ่ง แต่อาการอย่างอื่นเช่น คลื่นไส้อาเจียน ไข้หวัด ปวดตามเนื้อตัว ไม่มี แต่บอกได้เลยว่าตั้งแต่อาทิตย์ที่15 เคลียดมาก จิตตกมาก รบกวนขอคำแนะนำด้วยนะคะ
สวัสดีคะ ก่อนอื่นต้องอธิบายเรื่องของหน้าที่ของต่อมน้ำเหลืองก่อนนะคะ ต่อมน้ำเหลืองมีหน้าที่ในการที่จะรับเอา เม็ดเลือดขาวที่กำจัดเชื้อโรคมาทำลายค่ะ ทำให้เป็นแหล่งทำลายเชื้อโรคแหล่งใหญ่ในร่างกายค่ะ ซึ่งถ้ามีการติดเชื้อ เหนือสะดือขึ้นไปจะทำให้มีการไหล่ของเชื้อเข้าต่อมน้ำเหลืองที่คอ หรือ ที่รักแร้ค่ะ ส่วนถ้าต่ำกว่าสะดือ หรือไม่ช่องท้อง จะไหลลงที่ขาหนีบค่ะ จริงๆ มีต่อมน้ำเหลืองในช่องท้องด้วยค่ะ ซึ่งถ้ามีเรื่องการโตอาจจะมีเรื่องการอุดตันได้ค่ะ ซึ่งมักจะเจอในคนไข้ที่มีการติดเชื้อวัณโรคในลำไส้ค่ะ หรือ ในช่องท้องค่ะ หรือ วัณโรคของต่อมน้ำเหลืองเองได้ค่ะดังนั้นตอนนี้คงต้องมาดูก่อนเลยค่ะ ว่ามีเรื่องของการติดเชื้อที่ไหนบ้างค่ะตอนนี้ประวัติชัดเจนในคอ หรือ ช่องปากค่ะ แต่อาจจะต้องดูว่ามีแผลที่ขา หรือ มีเรื่องของการติดเชื้อในอุ้งเชิงกรานร่วมด้วยหรือไม่ค่ะตอนนี้ควรพบแพทย์เพื่อที่จะรับยาฆ่าเชื้อก่อนค่ะดูแลแผลในปากหรือการติดเชื้อในช่องปากค่ะและหาว่ามีแหล่งการติดเชื้อที่อื่นอีกหรือไม่ค่ะแต่อย่างไรก็ตามค่ะ ถ้าได้รับการรักษาเรื่องการติดเชื้อแล้ว ยังมีเรื่องของต่อมน้ำเหลืองโตอยู่อาจจะมีความจำเป็นในการเจาะ หรือ ตัดชิ้นเนื้อไปตรวจเพิ่มเติมคะ